钦定古今图书集成/明伦汇编/闺媛典/第017卷 > 玉楼春二首 前人
## 钦定古今图书集成/明伦汇编/闺媛典/第017卷 > 玉楼春二首 前人

寂寂画堂梁上燕，高卷翠帘横数扇。一庭春色恼人
来，满地落花红几片。愁倚锦屏低雪面，泪滴绣罗
金缕线。好天凉夜尽伤心，为是玉郎长不见。

轻敛翠蛾呈皓齿。莺啭一枝花影里。声声清迥遏行
云，寂寂画梁尘暗起。玉斝满斟情未已。促坐王孙
公子醉。春风筵上贯珠匀，艳色韶颜娇旖旎。